Blaze7451/Wiki-th-20250601 huggingface dataset:
รัมสไตน์

รัมชไตน์ (Rammstein) เป็นวงดนตรีเยอรมันแนว นอยเอดอยท์เชแฮร์เตและ อินดัสเทรียลเมทัล ก่อตั้งวงที่ เบอร์ลินในปี 1994 ประกอบด้วยสมาชิก Till Lindemann (ร้องนำ), Richard Z. Kruspe (กีตาร์ลีด และร้องประสาน), Paul H. Landers (กีตาร์ริทึม, ร้องประสาน), Oliver "Ollie" Riedel (กีตาร์เบส), Christoph "Doom" Schneider (กลองและเพอร์คัชชันอีเลกทรอนิกส์) และ Christian "Flake" Lorenz (คีย์บอร์ด) 
พวกเขาได้รับการยอมรับว่าเป็นส่วนหนึ่งของแนว  Neue Deutsche Härte ร่วมกับวงอย่าง Oomph!, Eisbrecher, และ Die Krupps แนวเพลงพวกเขายังได้รับขนานนามว่า Tanz-Metal (หรือ "แดนซ์เมทัล") เพลงส่วนใหญ่จะเป็น ภาษาเยอรมัน แต่ก็ร้องเป็นภาษาอื่นด้วยอย่าง ในภาษาอังกฤษ  ("Amerika", "You Hate", "Angel"; เพลงเก่าของดีเพชเชโมด ที่ชื่อ "Stripped" และเพลงของเดอะราโมนส์ "Pet Sematary"), ภาษาสเปน ("Te quiero puta!"), ภาษารัสเซีย ("Moskau", "Lied von der unruhevollen Jugend"), และภาษาฝรั่งเสส ("Amour") นอกจากนี้วงยังมีชื่อเสียงในเรื่องของการแสดงบนเวที ที่นำพลุไฟ มาใช้ในการแสดงสดอีกด้วย  
ปัจจุบัน รัมชไตน์มียอดจำหน่ายอัลบั้มรวมแล้วกว่า 35 ล้านชุดทั่วโลก นับเป็นวงสัญชาติเยอรมันที่ประสบความสำเร็จมากที่สุด รองแต่เพียงวงสกอร์เปียนส์ หรือถ้าไม่นับวงสกอร์เปียนส์ เพราะถือเป็นวงที่ร้องเพลงภาษาอังกฤษเป็นหลัก รัมชไตน์ก็จะเป็นวงที่ร้องเพลงเยอรมันที่ประสบความสำเร็จมากที่สุด

**อ้างอิง**
หมวดหมู่:กลุ่มดนตรีสัญชาติเยอรมัน
หมวดหมู่:กลุ่มดนตรีที่ก่อตั้งในปี พ.ศ. 2537
หมวดหมู่:วงกลุ่มหก
หมวดหมู่:บุคคลจากเบอร์ลิน
บทเรียนกายวิภาคของนายแพทย์ตึลป์

บทเรียนกายวิภาคของนายแพทย์นีโกลาส ตึลป์ (De anatomische les van Dr. Nicolaes Tulp; The Anatomy Lesson of Dr. Nicolaes Tulp) เป็นภาพเขียนสีน้ำมันที่เขียนโดยแร็มบรันต์ จิตรกรชาวดัตช์ในยุคทองของเนเธอร์แลนด์ ปัจจุบันตั้งแสดงอยู่ที่เมาริตส์เฮยส์ (Mauritshuis) เดอะเฮก ประเทศเนเธอร์แลนด์  
แร็มบรันต์เขียนภาพ "บทเรียนกายวิภาคของนายแพทย์ตึลป์" เสร็จในปี ค.ศ. 1632 นายแพทย์นีโกลาส ตึลป์ (Nicolaes Tulp) ในภาพกำลังอธิบายระบบกล้ามเนื้อของแขนแก่นักศึกษาแพทย์ ศพในภาพเป็นของอาชญากรอาริส กินต์ (Aris Kindt) ที่เสียชีวิตโดยการถูกลงโทษโดยการแขวนคอในเช้าวันเดียวกันด้วยข้อหาลักทรัพย์ ผู้สังเกตการณ์เป็นนายแพทย์ที่ต้องจ่ายเงินเพื่อจะปรากฏในภาพเขียน
การชำแหละเกิดขึ้นเมื่อวันที่ 16 มกราคม ค.ศ. 1632 สมาคมศัลยแพทย์แห่งอัมสเตอร์ดัมที่นายแพทย์ตึลป์เป็นผู้เชี่ยวชาญกายวิภาคศาสตร์ประจำเมืองอนุญาตให้ทำการชำแหละ (dissection) ได้เพียงปีละครั้ง และร่างที่ใช้ในการชำแหละต้องมาจากอาชญากรผู้ถูกสังหารเท่านั้น
บทเรียนกายวิภาคศาสตร์ในคริสต์ศตวรรษที่ 17 จัดกันในห้องบรรยายที่เป็นโรงละครจริง ๆ โดยมีผู้เข้าร่วมที่เป็นนักศึกษา ผู้ร่วมวิชาชีพ และสาธารณชนที่ต้องจ่ายค่าเข้าชม ผู้ที่เข้ามาสังเกตการณ์จะแต่งตัวให้เหมาะสมอย่างการเข้าร่วมพิธีการของสังคม 
เชื่อกันว่านอกไปจากบุคคลที่อยู่ข้างหลังและบุคคลทางด้านซ้ายมาเพิ่มในภายหลัง บุคคลหนึ่งที่ขาดจากภาพนี้คือผู้เตรียมศพที่มีหน้าที่เตรียมร่างสำหรับการชำแหละ ในคริสต์ศตวรรษที่ 17 นักวิทยาศาสตร์ที่มีความสำคัญเช่นนายแพทย์ตึลป์จะไม่ทำหน้าที่ที่ถือว่าเป็นหน้าที่ย่อย ๆ เช่นการชำแหละ ซึ่งเป็นหน้าที่ของผู้อื่น ฉะนั้นเราจึงไม่เห็นภาพของเครื่องมือที่ใช้ในการชำแหละในภาพนี้ แต่จะมีภาพของตำรากายวิภาคศาสตร์เปิดอยู่ตรงมุมล่างขวาของภาพ ที่อาจจะเป็นตำรา "โครงสร้างของร่างกายมนุษย์" (De humani corporis fabrica) ที่พิมพ์ในปี ค.ศ. 1543 โดยอันเดรอัส เวซาลีอุส
ผู้เชี่ยวชาญทางแพทย์ให้ความเห็นเกี่ยวกับความถูกต้องของกล้ามเนื้อและเอ็นที่เขียนโดยแร็มบรันต์เมื่อมีอายุได้ 26 ปี เราไม่ทราบว่าแร็มบรันต์ไปศึกษาเกี่ยวกับกายวิภาคของมนุษย์มาจากที่ใด อาจจะเป็นไปได้ว่าแร็มบรันต์ลอกรายละเอียดมาจากหนังสือตำราทางกายวิภาคศาสตร์ แต่ในปี ค.ศ. 2006 นักค้นคว้าชาวดัตช์สร้างฉากเดียวกับภาพเขียนโดยใช้ศพที่เป็นชายและแสดงให้เป็นความบกพร่องต่าง ๆ ของแขนซ้ายที่ถูกชำแหละเมื่อเทียบกับศพจริง ผู้เชี่ยวชาญพบว่าจุดเกาะต้นของกล้ามเนื้อปลายแขนที่ถูกชำแหละแสดงขึ้นซึ่งน่าจะเป็นกล้ามเนื้อกลุ่มงอแขนนั้นเกาะที่ปุ่มแลทเทอรัล อีพิคอนไดล์ของกระดูกต้นแขน (lateral epicondyle) ทั้งที่ความจริงแล้วควรจะเป็นปุ่มมีเดียล อีพิคอนไดล์ (medial epicondyle) ความจริงแล้วปุ่มแลทเทอรัล อีพิคอนไดล์เป็นจุดเกาะร่วมของกล้ามเนื้อกลุ่มเหยียดแขน
ใบหน้าของศพบางส่วนอยู่ในเงา ซึ่งเป็นนัยยะถึงเงาแห่งความตาย (umbra mortis) ซึ่งเป็นลักษณะที่แร็มบรันต์ใช้บ่อยในการเขียนภาพ แร็มบรันต์ลงชื่อด้านบนซ้ายของภาพว่า "Rembrandt fecit 1632" ซึ่งเป็นภาพแรกที่ทราบว่าลงชื่อด้วยชื่อตัวแทนที่จะเป็นอักษรย่อ "RHL" (Rembrandt Harmenszoon of Leiden, แร็มบรันต์ ฮาร์เมินส์โซนแห่งไลเดิน) ซึ่งแสดงให้เห็นว่ามีความมั่นใจในตนเองพอที่จะลงชื่อตัวได้

**อ้างอิง**


**ดูเพิ่ม**
 แร็มบรันต์- กายวิภาคศาสตร์
หมวดหมู่:ประวัติกายวิภาคศาสตร์
หมวดหมู่:จิตรกรรมในคริสต์ทศวรรษ 1630
หมวดหมู่:จิตรกรรมในคริสต์ทศวรรษ 17
หมวดหมู่:แร็มบรันต์ 
หมวดหมู่:จิตรกรรมยุคทองของเนเธอร์แลนด์
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับความตาย
หมวดหมู่:ภาพชีวิตประจำวัน
หมวดหมู่:จิตรกรรมในคริสต์ทศวรรษ 1630

หมวดหมู่: จิตรกรรมแบ่งตามคริสต์ทศวรรษ
หมวดหมู่:ผลงานในคริสต์ทศวรรษ 1630
สถานีรถไฟแม่ทะ

สถานีรถไฟแม่ทะ (Mae Tha Railway Station) เป็นสถานีรถไฟประจำอำเภอแม่ทะ เป็นสถานีรถไฟชั้น 3  ในเส้นทางรถไฟสายเหนือ ตั้งอยู่ที่บ้านแม่ทะ หมู่ 1 ตำบลแม่ทะ อำเภอแม่ทะ จังหวัดลำปาง อยู่ห่างจากสถานีรถไฟกรุงเทพเป็นระยะทาง 628.45 กิโลเมตร อยู่ระหว่าง สถานีรถไฟศาลาผาลาด และ สถานีรถไฟหนองวัวเฒ่า ใช้สัญญาณหางปลา ไม่มีสัญญาณเตือน ใช้ห่วงทางสะดวกใช้ห่วงทางสะดวก  เป็นสถานีหลีกประจำของขบวนท้องถิ่น 407 กับท้องถิ่น 408 เมื่อขบวนรถตามเวลา
สถานีรถไฟแม่ทะเป็นสถานีรถไฟขนาดเล็ก จึงมีแค่ขบวนรถไฟที่จอด 2 ขบวนคือ รถท้องถิ่น407/408 จาก นว.-ชม./ชม.-นว. เนื่องจากไม่ห่างจากอำเภอเมืองลำปางมาก ทำให้ผู้โดยสารที่จะเดินทางไปกรุงเทพจึงต้องไปขึ้นขบวนรถที่สถานีรถไฟนครลำปางหรือสถานีรถไฟแม่เมาะแล้วแต่จะสะดวก
สถานีรถไฟแม่ทะตั้งอยู่บริเวณช่วงทางโค้ง และหน้าอาคารสถานีรถไฟมีภูเขา ซึ่งในฝั่งอาคารสถานีจะอยู่ในอาณาเขตตำบลแม่ทะ อำเภอแม่ทะ จังหวัดลำปาง ส่วนฝั่งตรงข้ามสถานีหรือย่านจะอยู่ในอาณาเขตตำบลพระบาท อำเภอเมืองลำปาง จังหวัดลำปาง เหมือนกับสถานีรถไฟศาลาผาลาด 

**ประวัติ**
สถานีรถไฟแม่ทะ สร้างในสมัยรัชกาลที่ 6 เปิดใช้งานเดินรถครั้งแรก วันที่ 1 เมษายน พ.ศ. 2459 เป็นช่วงการก่อสร้างเส้นทางและทดลองเดินรถในช่วงที่ 12 ของการสร้างทางรถไฟสายเหนือ ระหว่าง แม่จาง-นครลำปาง ระยะทาง 42 กิโลเมตร

**ตารางเวลาการเดินรถ**

**อ้างอิง**

**แหล่งข้อมูลอื่น**
หมวดหมู่:สถานีรถไฟในจังหวัดลำปาง
หมวดหมู่:สิ่งก่อสร้างในอำเภอแม่ทะ
สถานีรถไฟแม่เมาะ

สถานีรถไฟแม่เมาะ ( Mae Mo Railway Station) เป็นสถานีรถไฟประจำอำเภอแม่เมาะ เป็นสถานีรถไฟชั้น 2 ในเส้นทางรถไฟสายเหนือ ตั้งอยู่ที่บ้านสบเมาะ หมู่ที่ 4 ตำบลสบป้าด อำเภอแม่เมาะ จังหวัดลำปาง อยู่ห่างจากสถานีรถไฟกรุงเทพเป็นระยะทาง 609.16 กิโลเมตร อยู่ระหว่าง สถานีรถไฟแม่จาง และ สถานีรถไฟศาลาผาลาด ใช้สัญญาณแบบประแจกลสายลวดพร้อมสัญญาณหางปลา ไม่มีสัญญาณเตือน ใช้ห่วงทางสะดวกใช้ห่วงทางสะดวก  
เป็นสถานีหลีกประจำของขบวนรถด่วน 51 กับรถเร็ว 102 เมื่อขบวนรถตามเวลา(สถานการณ์เดินรถตามปกติ)

**ประวัติ**
สถานีรถไฟแม่เมาะ สร้างในสมัยรัชกาลที่ 6 เปิดใช้งานเดินรถครั้งแรก วันที่ 1 เมษายน พ.ศ. 2459 เป็นช่วงการก่อสร้างเส้นทางและทดลองเดินรถในช่วงที่ 12 ของการสร้างทางรถไฟสายเหนือ ระหว่าง แม่จาง-นครลำปาง ระยะทาง 42 กิโลเมตร โดยในอดีตเคยมีทางแยกไปโรงไฟฟ้าแม่เมาะ ของการไฟฟ้าฝ่ายผลิตแห่งประเทศไทย จากร่องรอยเส้นทางเดิมที่ถูกรื้อถอนรางรถไฟไปหมดแล้ว

**ตารางเวลาการเดินรถ**

**เที่ยวไป**

**เที่ยวกลับ**

**แผนผังสถานี**

**อ้างอิง**

**แหล่งข้อมูลอื่น**
แม่เมาะ
หมวดหมู่:สถานีรถไฟในสยามที่เปิดทำการในปี พ.ศ. 2459
สถานีรถไฟบ้านปิน

สถานีรถไฟบ้านปิน (Ban Pin Railway Station) เป็นสถานีรถไฟระดับสองบนเส้นทางรถไฟสายเหนือ (กรุงเทพ–เชียงใหม่) ตั้งอยู่ในตำบลบ้านปิน อำเภอลอง จังหวัดแพร่ อยู่ห่างจากสถานีรถไฟกรุงเทพเป็นระยะทาง 563.86 กิโลเมตร สถานีบ้านปินตั้งอยู่ระหว่างที่หยุดรถไฟห้วยแม่ต้ากับสถานีรถไฟผาคัน โดยช่วงระหว่างสถานีบ้านปินกับสถานีผาคัน เป็นที่ตั้งของอุโมงค์ห้วยแม่ลานซึ่งมีความยาว 130.20 เมตร อยู่ห่างจากสถานีบ้านปินไปประมาณ 11 กิโลเมตร
สถานีบ้านปินก่อสร้างและเปิดเดินรถในสมัยรัชกาลที่ 6 อาคารสถานีมีรูปแบบสถาปัตยกรรมบาวาเรียนผสมอับสถาปัตยกรรมไทยอันเป็นเอกลักษณ์ ตัวสถานีมีทางรถไฟ 5 ทาง เป็นทางหลัก 1 ทาง ทางหลีก 3 ทาง ทางตัน 1 ทาง และมี 2 ชานชาลา ย่านสถานีมีหอประแจและหอเติมน้ำสำหรับรถจักรไอน้ำซึ่งปัจจุบันเลิกใช้งานแล้ว นอกจากนี้ยังเคยมีโรงซ่อมรถซึ่งใช้งานครั้งแรกเมื่อวันที่ 31 กรกฎาคม พ.ศ. 2522 แต่ปัจจุบันถูกรื้อถอนแล้ว
สถานีรถไฟบ้านปินเป็นสถานีหนึ่งในโครงการรถไฟทางคู่ช่วงเด่นชัย - เชียงใหม่
แต่เดิม ระหว่างสถานีรถไฟบ้านปินกับสถานีรถไฟผาคันเคยมีที่หยุดรถห้วยแม่ลาน ที่สร้างตั้งแต่ปี พ.ศ. 2484 ที่บริเวณปากอุโมงค์ห้วยแม่ลานทางทิศเหนือ(ฝั่งสถานีผาคัน) ซึ่งในปัจจุบันได้ถูกยุบยกเลิกไปแล้ว

**ประวัติ**
สถานีรถไฟบ้านปินก่อสร้างขึ้นในสมัยรัชกาลที่ 6 และเปิดเดินรถครั้งแรกเมื่อวันที่ 15 มิถุนายน พ.ศ. 2457 โดยเส้นทางช่วงห้วยแม่ต้า-บ้านปิน ซึ่งมีระยะทาง 13 กิโลเมตร และเป็นส่วนหนึ่งของทางรถไฟสายเหนือ มีพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน เป็นผู้บัญชาการ และมีนายช่างชาวเยอรมัน เอมิล ไอเซนโฮเฟอร์ เป็นผู้ควบคุมการก่อสร้าง

**สถาปัตยกรรม**
อาคารสถานีรถไฟบ้านปินมีสถาปัตยกรรมแบบบาวาเรียนทิมเบอร์เฟรมเฮาส์หรือแบบโครงไม้ ซึ่งได้รับความนิยมในแคว้นบาวาเรีย ประเทศเยอรมนี ผสมกับสถาปัตยกรรมแบบไทยอย่างเรือนปั้นหยา สีของอาคารเป็นสีเหลืองส้ม 
อาคารสถานีเป็นอาคาร 2 ชั้น ชั้นล่างก่ออิฐถือปูน ส่วนชั้นบนเป็นไม้ ลักษณะทางสถาปัตยกรรมมีการผสมผสานศิลปะตะวันตก และพื้นถิ่นล้านนาเช่นเดียวกับอาคารสถานีรถไฟนครลำปางผังพื้นอาคารเป็นรูปตัวที (T) พื้นที่ใช้สอยชั้นล่างเป็นที่ทำงานของนายสถานี พื้นที่จำหน่ายตั๋ว และห้องอาณัติสัญญาณ โดยมีโถงพักคอยชั้นเดียวแยกตัวออกจากอาคารด้านช่องจำหน่ายตั๋ว ด้านหลังของห้องทำงานนายสถานีมีห้องน้ำสำหรับเจ้าหน้าที่ และมีบันไดไม้สำหรับขึ้นลงตั้งอยู่ ส่วนชั้นบนมีห้องน้ำ ห้องพักของนายสถานี และห้องนั่งเล่น สำหรับหลังคาของอาคารส่วนที่เป็น 2 ชั้น เป็นหลังคาจั่ว ส่วนหลังคาของโถงพักคอยเป็นหลังคาปั้นหยา ทั้งหมดมุงด้วยกระเบื้องลอนคู่ ประตูและหน้าต่างเป็นบานลูกฟักไม้ เหนือบานประตู หน้าต่าง และหน้าช่องจำหน่ายตั๋วประดับด้วยไม้ฉลุลายสวยงาม จุดเด่นของอาคาร คือ ผนังภายนอกชั้นสองตกแต่งด้วยไม้คาดในแนวตั้งและแนวทแยงภายในโครงสร้างไม้กรอบสี่เหลี่ยม

**ตารางเดินรถ**

**เที่ยวไป **

**เทียวกลับ**

**ระเบียงภาพ**

**อ้างอิง**
 accessdate=- accessdate=

**แหล่งข้อมูลอื่น**
 99.867053
หมวดหมู่:สถานีรถไฟ สายเหนือ
หมวดหมู่:สิ่งก่อสร้างในอำเภอลอง
บ้านปิน
หมวดหมู่:สถานีรถไฟในสยามที่เปิดทำการในปี พ.ศ. 2457
แม่แบบ:Rounddown/doc

This template rounds down a numeric value to a limited number of decimal places.

**Usage**
 Both parameters can be any valid numeric expression; however, decimals should be an integer.- The decimals parameter defaults to 0.- decimals can be negative to round down to a multiple of a power of ten.- NAN may be returned if very large values are used.

**Examples**

**Note**
 You should use the parserfunction  rather than  or . This template should only be used when rounding down to some number of decimal places other than zero.

**See also**
 Template:Floor- Template:Roundup- Template:Round
แม่แบบ:Roundup/doc

This template rounds up a numeric value to a limited number of decimal places.

**Usage**
 Both parameters can be any valid numeric expression; however, decimals should be an integer.- The decimals parameter defaults to 0.- decimals can be negative to round up to a multiple of a power of ten.- NAN may be returned if very large values are used.

**Examples**

**Note**
 You should use the parserfunction  rather than  or . This template should only be used to round up to a number of decimal places other than zero.

**See also**
 Template:Ceil- Template:Rounddown- Template:Round
ภาษาโอนฮัน

ภาษาโอนฮัน (ฟิลิปีโนและOnhan) เป็นภาษาในกลุ่มภาษาวิซายันใช้พูดในบริเวณเดียวกับภาษาโรมโบลนและภาษาอาซีในจังหวัดโรมโบลน ประเทศฟิลิปปินส์ บางครั้งเรียกภาษานี้ว่าภาษาอีนุนฮันหรือภาษาโลโอกโนน และใช้พูดในจังหวัดอื่น ๆ นอกเหนือจากจังหวัดโรมโบลนด้วย พบผู้พูดในบางส่วนในจังหวัดอักลันและเกาะปาไนด้วย

**ไวยากรณ์**

**สรรพนาม**
โอนฮัน
เอดชิ

เสื้อผ้าของตัวละครหญิงที่ดูสั้นหรือโปร่งแสง (เปียกหรือไม่ก็ตาม) เป็นองค์ประกอบทั่วไปในผลงานที่ถูกพิจารณาในตะวันตกว่า เป็นเอดชิ
เป็นคำศัพท์สแลงที่ถูกใช้บ่อยในภาษาญี่ปุ่นสำหรับการกระทำทางเพศอย่างสนุกสนาน ในคำคุณศัพท์ มันถูกใช้กับความหมายของ "เซ็กซี่" "ลามก" หรือ "ซุกซนทางเพศ"(naughty) ในคำกริยาจากคำว่า เอดชิ ซูรู (エッチする หรือ Ｈする) หมายถึง "การมีเพศสัมพันธ์" หรือในคำนาม เพื่ออธิบายถึงบุคคลที่มีพฤติกรรมหื่นกาม มันอาจจะดูนุ่มนวลกว่าคำศัพท์ญี่ปุ่นคำว่า เอโระ (エロ มาจาก เอรอส) และไม่ได้หมายถึงกามวิปริตในแบบที่เฮ็นไตทำ
คำว่า เอดชิ ได้ถูกนำมาใช้โดยแฟนชาวตะวันตกของสื่อญี่ปุ่นเพื่ออธิบายถึงผลงานที่เต็มไปด้วยความหวือหวาทางเพศ ในภาษาญี่ปุ่น คำว่า เอดชิ มักจะถูกนำมาใช้เพื่ออธิบายถึงพฤติกรรมของบุคคล แต่ในแฟนคลับชาวตะวันตก คำนี้ได้ถูกนำมาใช้เพื่อกล่าวถึงเรื่องเพศที่ทำให้เกิดการกระตุ้นความรู้สึกทางเพศ (softcore) หรือขี้เล่น ซึ่งจะแตกต่างจากคำว่า เฮ็นไต ซึ่งหมายถึงกามวิปริตหรือการเกิดอารมณ์เพศจากสิ่งเฉพาะ (เฟทิชิซึม) ผลงานที่ถูกเรียกว่า เอดชิโดยแฟนชาวตะวันตกซึ่งได้อธิบายว่า การ์ตูนประเภทนี้จะไม่มีการเปิดเผยถึงการมีเพศสัมพันธ์หรืออวัยวะเพศ แต่มีการพาดพิงถึงเนื้อหาทางเพศ เนื้อหาประเภทเอดชิเป็นแฟนเซอร์วิซประเภทหนึ่ง และสามารถพบได้ในการ์ตูนมังงะตลกประเภทโชเน็งและเซเน็งเป็นส่วนใหญ่ และอนิเมะประเภทฮาเร็ม

**รายชื่อการ์ตูนญี่ปุ่นแนวเอดชิ**
 โรซารีโอ่ บวก แวมพายเยอร์- ชัฟเฟิล!- อิจิโกะ 100%- เซคิเร- บ้านพักอลเวง- อาซุโน่ะ โยอิชิ- สคูลเดย์- คาเกคาเก มาโมรุ- คิมิ คิส- ทูเลอว์รู

**อ้างอิง**

**ดูเพิ่ม**
 เฮ็นไต
หมวดหมู่:การ์ตูนญี่ปุ่น
หมวดหมู่:ศัพท์ในการ์ตูนญี่ปุ่น
ทางหลวงแผ่นดินหมายเลข 307

ทางหลวงแผ่นดินหมายเลข 307 สายแยกสวนสมเด็จ–แยกปทุมวิไล บางครั้งเรียกว่า ถนนนนทบุรี–ปทุมธานี, ถนนกรุงเทพฯ–ปทุมธานี และ ถนนปทุมธานีสายนอก เป็นเส้นทางที่ต่อมาจากถนนศรีสมานที่แยกสวนสมเด็จพระศรีนครินทร์ (จุดตัดกับถนนติวานนท์) ในอำเภอปากเกร็ด ข้ามสะพานนนทบุรี เข้าสู่อำเภอเมืองปทุมธานี เลี้ยวขวาที่แยกบางคูวัด มุ่งสู่ตัวจังหวัดปทุมธานี ไปบรรจบที่ แยกปทุมวิไล จุดตัดกับ ถนนปทุมสัมพันธ์ และ ทางหลวงแผ่นดินหมายเลข 3111 รวมระยะทางประมาณ 10.8 กิโลเมตร

**ความรับผิดชอบ**
 ช่วง A-B (ตั้งแต่สี่แยกสวนสมเด็จฯ ถนนติวานนท์ ไปถึงสะพานนนทบุรี) ระยะทาง 1.400 กิโลเมตร ดูแลโดยหมวดทางหลวงนนทบุรี แขวงทางหลวงนนทบุรี- ช่วง B-C (ตั้งแต่สะพานนนทบุรี ไปถึงสี่แยกปทุมวิไล ถนนปทุมสัมพันธ์และถนนปทุมลาดหลุมแก้ว) ระยะทาง 9.413 กิโลเมตร ดูแลโดยหมวดทางหลวงลาดหลุมแก้ว แขวงทางหลวงปทุมธานี

**สถานที่สำคัญ**
 สะพานนนทบุรี- พระตำหนักจักรีบงกช- เทศบาลตำบลบางขะแยง

**ทางแยกที่สำคัญ**

**อ้างอิง**
307
3-307
307
307
ถนนศรีสมาน

ถนนศรีสมาน (Thanon Si Saman) หรือ ทางหลวงท้องถิ่น นบ.ถ 3-0001 เป็นถนนคอนกรีตสี่ช่องทางมีเกาะกลางในเขตตำบลบ้านใหม่ อำเภอปากเกร็ด จังหวัดนนทบุรี อยู่ในความรับผิดชอบของเทศบาลนครปากเกร็ด เริ่มตั้งแต่ทางแยกสวนสมเด็จฯ ที่ถนนติวานนท์ตัดกับทางหลวงแผ่นดินหมายเลข 307 ไปทางทิศตะวันออกเฉียงใต้ ทิศตะวันออกเฉียงเหนือ และทิศตะวันออกเฉียงใต้ ตัดกับทางพิเศษอุดรรัถยา และไปสิ้นสุดที่ทางแยกถนนสรงประภาตัดกับถนนประชาชื่น-ปากเกร็ด รวมระยะทางประมาณ 2.6 กิโลเมตร

**สถานที่สำคัญ**
 สำนักงานปลัดกระทรวงกลาโหม- สถานีตำรวจภูธรปากเกร็ด- โรงเรียนนวมินทราชินูทิศ หอวัง นนทบุรี- สวนสมเด็จพระศรีนครินทร์ นนทบุรี- โรบินสัน ศรีสมาน

**ดูเพิ่ม**
 ทางหลวงแผ่นดินหมายเลข 307
ศรีสมาน
ถนนนนทบุรี 1 (สนามบินน้ำ)

ถนนนนทบุรี 1 (สนามบินน้ำ) หรือ ทางหลวงท้องถิ่น นบ.ถ 2-0017 เป็นทางหลวงท้องถิ่นสายสำคัญในอำเภอเมืองนนทบุรี จังหวัดนนทบุรี โดยอยู่ในเขตเทศบาลนครนนทบุรีตลอดทั้งสาย ประกอบด้วยถนนสองสายเรียงต่อกันคือถนนนนทบุรี 1 และถนนสนามบินน้ำ
ถนนนนทบุรี 1 (สนามบินน้ำ) แยกจากถนนประชาราษฎร์หน้าศาลากลางจังหวัดนนทบุรีหลังเก่าในท้องที่ตำบลสวนใหญ่ เลียบฝั่งแม่น้ำเจ้าพระยาขึ้นไปทางทิศตะวันตกเฉียงเหนือ ผ่านหน้าเรือนจำกลางบางขวาง ตรงไปทางทิศเหนือและข้ามคลองบางแพรก จากนั้นแนวเส้นทางจะขนานไปกับแม่น้ำเจ้าพระยาโดยมุ่งไปทางทิศตะวันตกเฉียงเหนือ ตัดกับถนนเลี่ยงเมืองนนทบุรี ไปทางทิศตะวันตก โค้งไปทางทิศเหนือก่อนข้ามคลองมะขามโพรง ผ่านปากซอยเลี่ยงเมืองนนทบุรี 13 (เรวดี) ข้ามคลองบางซื่อเข้าเขตตำบลบางกระสอ ตรงไปทางทิศเดิม ตัดกับถนนรัตนาธิเบศร์ที่ทางแยกสะพานพระนั่งเกล้า 
จากนั้นข้ามคลองบางกระสอ ไปทางทิศตะวันออกเฉียงเหนือ ข้ามคลองบางสร้อยทอง ข้ามคลองบางธรณีเข้าเขตตำบลท่าทราย ก่อนวกไปทางทิศตะวันออกเฉียงใต้ ตัดกับถนนเลี่ยงเมืองนนทบุรี ตัดกับซอยนนทบุรี 39 (จารุกลัส) และซอยนนทบุรี 42 (รณสิทธิพิชัย) ที่แยกกองบังคับการตำรวจภูธรจังหวัด ตัดกับซอยนนทบุรี 41 (หมู่บ้านกรนพเกล้า 3) และซอยนนทบุรี 46 (ไทยานนท์) ตรงไปทางทิศเดิมจนกระทั่งสุดระยะถนนที่ทางแยกสนามบินน้ำ (จุดตัดกับถนนติวานนท์)

**ดูเพิ่ม**
 โรงพยาบาลพระนั่งเกล้า- ถนนเลี่ยงเมืองนนทบุรี- ถนนรัตนาธิเบศร์- ถนนติวานนท์- สะพานพระนั่งเกล้า- โรงเรียนศรีบุณยานนท์- เรือนจำกลางบางขวาง- กรมราชทัณฑ์- กองบังคับการตำรวจภูธรจังหวัดนนทบุรี- สำนักงานสลากกินแบ่งรัฐบาล
หมวดหมู่:ถนนในจังหวัดนนทบุรี
นบ.ถ 2-0017
โอเพท

โอเพท (Opeth) เป็นวงเฮฟวีเมทัลจากสต็อกโฮล์ม สวีเดน ก่อตั้งวงในปี 1990 ขณะที่สมาชิกภายในวงมีการเปลี่ยนแปลงอยู่หลายครั้ง แต่นักร้อง นักกีตาร์และทำหน้าที่แต่งเพลงอย่าง Mikael Åkerfeldt ถือเป็นตัวยืนในการขับเคลื่อนวง ตั้งแต่ก่อตั้งวง
แนวเพลงหลักเป็นเดธเมทัลแบบสแกนดินาเวีย แต่โอเพทก็ยังได้รับอิทธิพลจากแนวเพลงอื่นอย่างเช่น ดนตรีโพรเกรสซีฟ, ดนตรีโฟล์ก, บลูส์ร็อก และแจ๊ส ในเพลงที่ยาว ๆ ของพวกเขา องค์ประกอบเพลงยังรวมถึง อคูสติกกีตาร์ในส่วนดนตรีบรรเลงสลับฉาก และการชิฟต์ที่เข้มแข็งและเคลื่อนไหว เช่นเดียวกับเสียงคำรามและเสียงสะอาดคู่กันไป ถึงแม้ว่าพวกเขาจะไม่ค่อยออกทัวร์ในการสนับสนุนผลงาน 4 อัลบั้มแรก แต่โอเพทก็ได้เริ่มออกทัวร์ครั้งแรกในปี 2001 หลังจากออกผลงานอัลบั้มชุด Blackwater Park
โอเพทออกผลงานสตูดิโออัลบั้ม 9 ชุด, 2 อัลบั้มแสดงสด, 2 บ็อกซ์เซต และ 2 ดีวีดี วงออกผลงานอัลบั้มเปิดตัวชุด Orchid ในปี 1995 แต่ก็ไม่ประสบความสำเร็จในฝั่งสหรัฐอเมริกา จนเริ่มมาประสบความสำเร็จในการออกผลงานในปี 2008 กับผลงานสตูดิโออัลบั้มชุดที่ 9 Watershed ที่ขึ้นชาร์ตสูงสุดอันดับที่ 23 บนชาร์ทบิลบอร์ด 200 และยังสามารถขึ้นชาร์ทฟินนิชอัลบั้มที่อันดับ 1 ในสัปดาห์แรกที่ออกขาย

**ผลงานอัลบั้ม**
Orchid (1995)
*Morningrise (1996)
*My Arms, Your Hearse (1998)
*Still Life (1999)
*Blackwater Park (2001)
*Deliverance (2002)
*Damnation (2003)
*Ghost Reveries (2005)
*Watershed (2008)
*Heritage (2011)
*Pale Communion (2014)
*Sorceress (2016)
*In Cauda Venenum (2019)
*The Last Will and Testament (2024)
หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2533
ฮาวทูลายวิทสเตติสติกส์

หน้าปกหนังสือ
ฮาวทูลายวิทสเตติสติกส์ (How to Lie with Statistics) เป็นหนังสือที่แต่งโดย ดาร์เรลล์ ฮัฟฟ์ใน พ.ศ. 2497 แนะนำวิชาสถิติสำหรับผู้อ่านทั่วไป เนื้อหานั้นเป็นการสรุปแบบง่ายๆถึงความผิดพลาดโดยทั่วไปในการตีความหมายทางสถิติ ทั้งที่ตั้งใจและไม่ตั้งใจ และการสรุปความหมายที่ผิดอันเนื่องมาจากความคลาดเคลื่อนเหล่านั้น หนังสือเล่มนี้กลายเป็นหนึ่งในหนังสือเกี่ยวกับสถิติที่ได้รับความนิยมที่สุดในประวัติศาสตร์ (ถึงแม้ว่าตัว ดาร์เรลล์ ฮัฟฟ์จะไม่ใช่นักสถิติก็ตาม) มียอดตีพิมพ์ในฉบับภาษาอังกฤษถึง 1.5 ล้านฉบับ และได้รับการแปลในอีกหลายๆภาษา
เนื้อหาในหนังสือยังรวมถึง "สิ่งที่มีความสัมพันธ์ระหว่างกันไม่ได้แปลว่ามีผลกระทบต่อกันและกัน" และ "การใช้ตัวอย่างสุ่ม"  นอกจากนี้เนื้อหายังอธิบายถึงการใช้กราฟทางสถิติเพื่อเปลี่ยนแปลงความจริง ตัวอย่างเช่นการทำให้ส่วนท้ายของกราฟเส้นหรือกราฟแท่งสั้นลง อันเป็นเห็นให้ค่าความแตกต่างนั้นดูมากขึ้นเกินกว่าที่มันควรจะเป็น หรือการนำเสนอปริมาณหนึ่งมิติด้วยการทำให้เป็นภาพสองหรือสามมิติเพื่อเปรียบเทียบขนาดของปริมาณ อันเป็นเหตุให้ผู้อ่านลืมไปว่าภาพนั้นมิได้ถูกสร้างในสเกลเดียวกับปริมาณ
ในหนังสือฉบับแรกสุดนั้นมีการเขียนภาพตลกที่เขียนด้วยจิตกรเอรร์วิน กีส์

**อ้างอิง**
หมวดหมู่:สถิติศาสตร์
คิด ร็อก

โรเบิร์ต เจมส์ ริตชีย์ (Robert James Ritchie) เกิดเมื่อวันที่ 17 มกราคม ค.ศ. 1971 หรือเป็นที่รู้จักในชื่อ คิด ร็อก (Kid Rock) เป็นแร็ปเปอร์ที่ผันตัวมาเป็นนักร้อง-นักแต่งเพลง เคยได้รับการเสนอชื่อเข้าชิงรางวัลแกรมมี่ 5 ครั้ง คิดร็อกเป็นที่รู้จักในเรื่องบุคลิกที่แปลกประหลาด และผลงานเพลงที่นำแร็ปเข้ามาผสมกับเฮฟวีเมทัล, บลูส์ร็อก, เซาเทิร์นร็อก, ฟังก์ และดนตรีคันทรี
คิด ร็อก ออกผลงานสตูดิโออัลบั้มมาหลายชุด แต่ไม่เป็นที่รู้จักมาก จนผลงานในปี 1998 กับชุด Devil Without a Cause ภายใต้สังกัดแอตแลนติกเรคอร์ด ที่ขายได้กว่า 11 ล้านชุด มีเพลงฮิตในอัลบั้มอย่าง "Bawitdaba", "Cowboy, " และ "Only God Knows Why" ในปี 2000 เขาออกผลงานชุด The History of Rock ที่เป็นอัลบั้มเพลงรวมเพลงรีมิกซ์และเพลงสำเนาบันทึกเสียงใหม่จากผลงานอัลบั้มก่อน มีซิงเกิลอย่าง "American Bad Ass" ในปี 2001 เขาออกผลงานชุด Cocky ซึ่งมีเพลงในลักษณะคันทรีอย่าง "Picture" ร่วมกับเชอรีล โครว์ ที่มียอดขายระดับแผ่นเสียงทองคำสำหรับซิงเกิล และทำให้อัลบั้มนี้มียอดขายกว่า 5 ล้านชุด ต่อมาเขาออกผลงานในชื่อตัวเองในปี 2003 แต่ไม่ประสบความสำเร็จในชาร์ต เขาออกผลงานชุด Live Trucker ในปี 2006 ซึ่งเป็นอัลบั้มรวมเพลงฮิตแสดงสด ในปี 2008 ออกผลงานชุด Rock N Roll Jesus ซึ่งมีเพลงดังอย่าง "All Summer Long" ถือเป็นเพลงฮิตเพลงแรกที่ขึ้นอันดับ 1 ทั่วโลก ขึ้นอันดับ 1 กว่า 8 ประเทศในยุโรปและออสเตรเลีย
คิด ร็อก ได้รับการเสนอชื่อจาก WWE ให้เข้าสู่หอเกียรติยศดับเบิลยูดับเบิลยูอีประจำปี 2018

**อ้างอิง**
หมวดหมู่:นักร้องอเมริกัน
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ศิลปินสังกัดแอตแลนติกเรเคิดส์
หมวดหมู่:บุคคลจากรัฐมิชิแกน
หมวดหมู่:นักร้องคันทรี
หมวดหมู่:นักร้องร็อกอเมริกัน
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
การปลูกหม่อนเลี้ยงไหม

การปลูกหม่อนเลี้ยงไหม หรือ การเลี้ยงไหม เป็นการเกษตรที่ผสมระหว่างการปลูกพืชและเลี้ยงสัตว์ ได้แก่ การปลูกต้นหม่อน สำหรับใช้เลี้ยงตัวไหม (โดยเฉพาะชนิด Bombyx mori) เพื่อจะนำตัวไหมมาสาว และได้เส้นใยเรียกว่าเส้นไหม นั่นเอง
ประวัติการปลูกหม่อนเลี้ยงไหมกล่าวไว้ในคัมภีร์ขงจื้อ ว่า มีการสาวไหมจาก หนอนไหม B. mori ตั้งแต่ราว 2,700 ปีก่อนคริสตกาล แต่หลักฐานทางโบราณคดีบ่งชี้ว่าการเลี้ยงไหมนั้น เก่าแก่สุดในราวยุคหย่างเสา (仰韶文化, ยุคหินใหม่ ราว 5,000 - 10,000 ปีก่อนคริสตกาล) ต่อมาได้นำไหมไปยังยุโรป เมดิเตอเรเนียน และประเทศอื่น ๆ ในทวีปเอเชีย การปลูกหม่อนเลี้ยงไหมกลายเป็นอุตสาหกรรมในครัวเรือนที่สำคัญในหลายประเทศ เช่น จีน, เกาหลีใต้, ญี่ปุ่น, อินเดีย, บราซิล, รัสเซีย, อิตาลี และฝรั่งเศส ปัจจุบันนี้จีนและญี่ปุ่นเป็นผู้ผลิตรายใหญ่ โดยมีปริมาณการผลิตต่อปีรวมกันมากกว่าร้อยละ 50 ของการผลิตทั่วโลก

**อ้างอิง**
หมวดหมู่:เกษตรกรรม
หมวดหมู่:อุตสาหกรรมการเกษตร
ฌอน พอล

ฌอน พอล ไรอัน แฟรนซิส เฮนริเกส (Sean Paul Ryan Francis Henriques) เกิดเมื่อวันที่ 9 มกราคม ค.ศ. 1973 หรือเป็นที่รู้จักในชื่อ ฌอน พอล (Sean Paul) เป็นนักร้อง นักดนตรีชาวจาเมกา ในแนวเร้กเก้และแด๊นส์ฮอลล์ นอกเหนือจากเจย์-ซี แล้ว เขายังเป็นศิลปินคนเดียวที่มีเพลงฮิตร่วมกับทั้งบียอนเซ่และริฮานน่า

**ผลงาน**
 Stage One (2000)- Dutty Rock (2002)- The Trinity (2005)- Imperial Blaze (2009)- Tomahawk Technique (2012)- Mad Love the Prequel (2018)

**อ้างอิง**
หมวดหมู่:นักร้องจาเมกา
สถานีรถไฟคาวาซากิ

สถานีรถไฟคาวาซากิ (Kawasaki-eki) เป็นสถานีรถไฟของบริษัทเดินรถไฟญี่ปุ่นตะวันออก (JR East) ตั้งอยู่ที่นครคาวาซากิ จังหวัดคานางาวะ ประเทศญี่ปุ่น

**ประวัติ**
เปิดให้บริการในวันที่ 10 กรกฎาคม ค.ศ. 1872 เป็นสถานีบนทางรถไฟของญี่ปุ่น ในช่วงทดลองวิ่งระหว่างสถานีชินางาวะและสถานีซากูรางิโจ ก่อนที่จะเปิดใช้อย่างเป็นทางการเดือนตุลาคม ค.ศ. 1872
สายนัมบุเปิดใช้ในวันที่ 9 มีนาคม ค.ศ. 1927

**สายรถไฟ**
สถานีคาวาซากิมีรถไฟที่ให้บริการสามสายคือ
*สายเคฮิง-โทโฮกุ
*สายหลักโทไกโด
*สายนัมบุ

**รูปแบบแปลนสถานี**

**รอบสถานี**
สถานีคาวาซากิ ทิศตะวันตกเชื่อมต่อกับห้าง Lazona Kawasaki Plaza ทิศตะวันออกเชื่อมต่อกับห้าง "Kawasaki BE" นอกจากนั้นยังมีห้างอื่น ๆ อีกมากมายตั้งอยู่รอบ ๆ สถานี อาทิ More-s Department Store โยโดบาชิ คาเมระ โตคิวแฮนด์
มีสถานีเคกีวคาวาซากิ บริหารโดย Keihin Electric Express Railway ตั้งอยู่ทางทิศตะวันออกเฉียงเหนือ

**แหล่งข้อมูลอื่น**
  JR East station information ja
คาวาซากิ
คาวาซากิ
ค
คาร์ลี ไซมอน

คาร์ลี เอลิซาเบธ ไซมอน (Carly Elisabeth Simon) เกิดเมื่อวันที่ 25 มิถุนายน ค.ศ. 1945 เป็นนักร้อง-นักแต่งเพลง นักดนตรี นักประพันธ์หนังสือเด็ก ชาวอเมริกัน เธอมีชื่อเสียงในทศวรรษ 1970 กัลเพลงฮิตหลายเพลง อย่าง "ํYou're So Vian" เธอเคยได้รับรางวัลแกรมมี่ รางวัลออสการ์ และรางวัลลูกโลกทองคำ สำหรับการทำงาน เธอเป็นอดีตภรรยาของนักร้อง-นักแต่งเพลงที่มีชื่อเสียง เจมส์ เทย์เลอร์ มีบุตรด้วยกัน 2 คนคือ แซราห์ มาเรีย "แซลลี" และ เบน เทย์เลอร์ ที่ก็เป็นนักดนตรีเช่นกัน
ในปี 1994 เธอมีชื่ออยู่ใน Songwriters Hall of Fame

**อ้างอิง**
หมวดหมู่:นักร้องอเมริกัน
หมวดหมู่:นักแต่งเพลงชาวอเมริกัน
หมวดหมู่:นักดนตรีชาวอเมริกัน
หมวดหมู่:ศิลปินสังกัดแอริสตาเรเคิดส์
หมวดหมู่:บุคคลจากเดอะบร็องซ์
หมวดหมู่:ผู้รอดชีวิตจากมะเร็งเต้านม
สถานีรถไฟเด่นชัย

สถานีรถไฟเด่นชัย เป็นสถานีรถไฟระดับหนึ่งบนเส้นทางรถไฟสายเหนือ (กรุงเทพ–เชียงใหม่) เป็นสถานีรถไฟประจำจังหวัดแพร่ เนื่องจากจังหวัดแพร่ยังไม่มีมีเส้นทางรถไฟผ่านตัวอำเภอเมืองแพร่ ตัวสถานีตั้งอยู่ห่างจากอำเภอเมืองแพร่ประมาณ 24 กิโลเมตร อยู่ห่างจากสถานีรถไฟกรุงเทพ เป็นระยะทาง 533.94 กิโลเมตร ซึ่งถ้าลงสถานีรถไฟเด่นชัยสามารถเดินทางไปยังจังหวัดน่านได้อีกด้วย สถานีรถไฟเด่นชัย อยู่ระหว่างที่หยุดรถแม่พวก กับสถานีรถไฟปากปาน
สถานีเด่นชัยก่อสร้างและเปิดเดินรถในสมัยรัชกาลที่ 6 ปัจจุบันตัวสถานีและย่าน มีจำนวนทาง 11 ทาง เป็นทางหลัก 1 ทาง ทางหลีก 6 ทาง ทางตัน 4 ทาง โดยเป็นทางติดชานชาลา 3 ทาง 
ในอนาคตสถานีแห่งนี้จะถูกยกขึ้นเป็นสถานีชุมทางรถไฟแห่งใหม่ เชื่อมระหว่างทางรถไฟสายเหนือกับทางรถไฟสายเด่นชัย–เชียงราย–เชียงของ และจะมีการตั้งสถานีรถไฟแพร่ ขึ้นเป็นสถานีประจำจังหวัดเเพร่แทน โดยสถานีรถไฟเด่นชัยจะมีฐานะเป็นสถานีประจำอำเภอเด่นชัย ซึ่งโครงการนี้จะเริ่มต้นปี พ.ศ. 2564 และจะแล้วเสร็จประมาณ พ.ศ. 2571

**ประวัติ**
สถานีรถไฟเด่นชัยก่อสร้างขึ้นในสมัยรัชกาลที่ 6 (พระบาทสมเด็จพระมงกุฎเกล้าเจ้าอยู่หัว) และเปิดเดินรถครั้งแรกเมื่อวันที่ 15 พฤศจิกายน พ.ศ. 2455 โดยเส้นทางช่วงแม่พวก-ปากปาน ซึ่งมีระยะทาง 10 กิโลเมตร และเป็นส่วนหนึ่งของทางรถไฟสายเหนือ มีพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน เป็นผู้บัญชาการ และมีนายช่างชาวเยอรมัน เอมิล ไอเซนโฮเฟอร์ เป็นผู้ควบคุมการก่อสร้าง
ในอดีตเคยเป็นจุดจอดพักเติมน้ำมันของเส้นทางรถไฟสายเหนือ ปัจจุบันถูกย้ายสร้างใหม่เป็นสถานีรถไฟศิลาอาสน์ 
อนาคตสถานีรถไฟเด่นชัยจะเปลี่ยนเป็นชุมทางเด่นชัยในทางรถไฟสายเด่นชัย–เชียงราย–เชียงของ

**ตารางเวลาการเดินรถ**

**เที่ยวไป**

**เที่ยวกลับ**

**อ้างอิง**
เด่นชัย
หมวดหมู่:สิ่งก่อสร้างในอำเภอเด่นชัย
นิรโทษกรรม

นิรโทษกรรม มีความหมายว่า การทำให้ไม่มีโทษ หรือการอันไม่มีโทษ อาจหมายถึง- นิรโทษกรรม (justifable act) - การกระทำที่ก่อให้เกิดความเสียหายแก่ผู้อื่น แต่กฎหมายบัญญัติว่า ไม่ต้องชดใช้ค่าสินไหมทดแทน เช่น การป้องกันโดยชอบด้วยกฎหมาย การกระทำตามคำสั่งอันชอบด้วยกฎหมาย- นิรโทษกรรม (amnesty) - การลบล้างการกระทำความผิดอาญาที่บุคคลได้กระทำมาแล้ว โดยมีกฎหมายที่ออกภายหลังการกระทำผิดกำหนดให้การกระทำนั้นไม่เป็นความผิด และให้ผู้ที่ได้กระทำการนั้นพ้นจากการเป็นผู้กระทำความผิด
ภาษาคาปิซ

ภาษาคาปิซ (Capiznon; capiceño) เป็นภาษาในตระกูลภาษาออสโตรนีเซียน ใช้พูดในวิซายาตะวันตก ประเทศฟิลิปปินส์ ส่วนใหญ่อยู่ในจังหวัดคาปิซทางตะวันออกเฉียงเหนือของเกาะปาไน จัดอยู่ในภาษากลุ่มวิซายัน ภาษานี้มักสับสนกับภาษาฮีลีไกโนนแต่ก็มีคำศัพท์และการออกเสียงเป็นของตนเอง มีคำศัพท์ของภาษาอักลันและภาษาวาไรปนอยู่ด้วย และถือเป็นภาษาที่พูดเร็วที่สุดในบริเวณนี้

**อ้างอิง**
คาปิซ
สะพานมิตรภาพ 2 (ไทย–มาเลเซีย)

สะพานบ้านบูเก๊ะตา (Jambatan Bukit Tal) เป็นสะพานข้ามแม่น้ำโก-ลกแห่งที่ 2 เชื่อมระหว่างบ้านบูเก๊ะตา ตำบลโละจูด อำเภอแว้ง จังหวัดนราธิวาส กับบ้านบูกิตบูงา รัฐกลันตัน ประเทศมาเลเซีย เป็นสะพานคอนกรีต 2 ช่องจราจร ยาว 120 เมตร กว้าง 16.9 เมตร ดำเนินการสร้างโดยกรมทางหลวงของไทย และกรมโยธาธิการ มาเลเซีย ใช้เวลาสร้าง 1 ปี งบประมาณ 90 ล้านบาท โดยออกค่าใช้จ่ายฝ่ายละครึ่ง เปิดให้บริการ 08.00-17.00 น. ในฐานะจุดผ่อนปรนชั่วคราว โดยเป็นหนึ่งในแผนงานพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย และยุทธศาสตร์การพัฒนาร่วมสำหรับพื้นที่ชายแดนไทย-มาเลเซีย ร่วมลงนามโครงการเมื่อวันที่ 14 ตุลาคม พ.ศ. 2547 สะพานแห่งนี้ยังสร้างในโอกาสครบรอบ 50 ปีความสัมพันธ์ทางการทูตไทยและมาเลเซีย หลังจากที่สะพานข้ามแม่น้ำโก-ลกแห่งแรก เชื่อมสุไหงโก-ลกกับเขตรันเตาปันจัง ได้สร้างมาแล้วถึง 34 ปี
พิธีเปิดมีขึ้นเมื่อวันศุกร์ที่ 21 ธันวาคม พ.ศ. 2550 โดยพล.อ. สุรยุทธ์ จุลานนท์ นายกรัฐมนตรี และภริยา เป็นประธานในพิธี พร้อมด้วยนายนิตย์ พิบูลสงคราม รัฐมนตรีว่าการกระทรวงการต่างประเทศ พล.ร.อ. ธีระ ห้าวเจริญ รัฐมนตรีว่าการกระทรวงคมนาคม พล.ร.อ. บุญรอด สมทัศน์ รัฐมนตรีว่าการกระทรวงกลาโหม และนายพระนาย สุวรรณรัตน์ ผอ.ศอ.บต. ส่วนฝ่ายมาเลเซีย ดาโต๊ะ ซรี อับดุลละฮ์ อะฮ์มัด บาดาวี นายกรัฐมนตรี และภริยาเป็นประธานในพิธี
ต่อมาในวันพุธที่ 9 ธันวาคม พ.ศ. 2552 นายอภิสิทธิ์ เวชชาชีวะ นายกรัฐมนตรี นายสุเทพ เทือกสุบรรณ รองนายกรัฐมนตรีด้านความมั่นคง และ พล.อ. ประวิตร วงษ์สุวรรณ รัฐมนตรีว่าการกระทรวงกลาโหม ได้เข้าร่วมพิธีเปิดสะพานมิตรภาพไทย-มาเลเซีย กับนายนาจิบ ราซัก นายกรัฐมนตรีมาเลเซีย ได้มีพิธีตั้งชื่อสะพานแห่งนี้ว่า สะพานมิตรภาพ (Jambatan Persahabatan) และลงนามความตกลงว่าด้วยการบริหารจัดการ การบำรุงรักษา และการใช้งานสะพานมิตรภาพ

**ดูเพิ่ม**
 สะพานรันเตาปันจัง–สุไหงโก-ลก

**อ้างอิง==	-  การเปิดสะพานข้ามแม่น้ำโก-ลก แห่งที่ 2ฯ โดยส.ศ.ช. ศุกร์ที่ 8 สิงหาคม 2008 14:37:00 น.-  เปิดสะพานมิตรภาพไทย-มาเลย์ ดันค้าชายแดนนราฯ ฉิว 100 ล.ต่อวัน date=2016-03-05  ผู้จัดการออนไลน์ 8 ธันวาคม 2552
มิตรภาพ 2
มิตรภาพ 2
มิตรภาพ 2
มิตรภาพ 2
มิตรภาพ 2
มิตรภาพ 2
หมวดหมู่:อำเภอแว้ง
หมวดหมู่:สะพานในรัฐกลันตัน
หมวดหมู่:จุดผ่านแดนมาเลเซีย–ไทย
ไอพีทีวี

ไฟล์:Mview IPTV.jpg|thumb|ผู้ให้บริการอินเทอร์เน็ตผ่านสายแลนหรือไวไฟเข้ากล่องรับสัญญาณไอพีทีวี
ไอพีทีวี (Internet Protocol Television) 
การจะดูโทรทัศน์ในระบบนี้ได้จะต้องใช้อินเทอร์เน็ตในการส่งผ่านข้อมูลจากเซิร์ฟเวอร์ด้วย ซึ่งเป็นระบบที่แตกต่างจากเดิมที่มีการเผยแพร่สัญญาณผ่านทางสายอากาศหรือผ่านทางเคเบิล รูปแบบการให้บริการในระบบไอพีทีวีนี้จะแตกต่างไปจากการให้บริการแบบเดิมค่อนข้างมาก เนื่องจากมีการเปลี่ยนแปลงรูปแบบการสื่อสารจากแต่ก่อนที่เป็นแบบทางเดียวคือผู้ใช้ไม่สามารถโต้ตอบกับผู้ให้บริการได้ ให้กลายเป็นแบบ 2 ทาง (Two Way Communication) คือ ผู้ใช้สามารถโต้ตอบกลับ (Interactive) ผู้ให้บริการได้เช่นการเรียงลำดับรายการโทรทัศน์ก่อนหลังได้ การสั่งซื้อ VDO on Demand การดูโทรทัศน์ย้อนหลัง ซึ่งเป็นการเปิดโอกาสให้ผู้ใช้มีส่วนร่วมกับการใช้บริการมากยิ่งขึ้น

**ระบบการเผยแพร่สัญญาณ**
แผนผังการทำงานของระบบไอพีทีวี
โดยระบบไอพีทีวีในประเทศไทยทางผู้ให้บริการจะทำการรับสัญญาณจากดาวเทียม จากนั้นจะทำการแปลงข้อมูล (Encode) จากสัญญาณแอนะล็อกให้เป็นสัญญาณดิจิทัล จากนั้นจะทำการเข้ารหัส (Encryption) เพื่อป้องกันไม่ให้ผู้ที่ไม่มี Set Top Box (STB) สามารถถอดรหัสนำสัญญาณไปรับชมได้ เมื่อได้เป็นสัญญาณดิจิทัลแล้ว ข้อมูลที่ได้จะถูกนำส่งผ่านทางเครือข่ายโทรศัพท์ ทางฝั่งผู้ใช้ก็จะนำสายโทรศัพท์มาต่อเข้ากับเราเตอร์เพื่อแยกสัญญาณอินเทอร์เน็ตกับสัญญาณโทรทัศน์จากนั้นก็นำสัญญาณโทรทัศน์ที่แยกแล้วต่อเข้ากับตัว Set Top Box เพื่อทำการถอดรหัส (Decryption) จากนั้นสัญญาณที่ถูกถอดรหัสก็จะแสดงผลออกมาทางจอโทรทัศน์

**ข้อแตกต่างของไอพีทีวี และ อินเทอร์เน็ตโทรทัศน์**
ไอพีทีวีจะให้บริการเฉพาะบนโทรทัศน์เท่านั้นซึ่งมีรูปแบบ การรับส่งข้อมูลที่เป็นแบบ 1 ต่อ 1 ซึ่งจะแตกต่างจาก อินเทอร์เน็ตโทรทัศน์ ที่มีการส่งข้อมูลจาก 1 ต่อ หลายๆคน ซึ่งผู้รับชมจะมีจำนวนมาก
การรับส่งข้อมูลแบบ 1 ต่อ 1 เกิดขึ้นจากการที่ผู้ใช้จะทำการเลือกว่าต้องการเนื้อหาอะไรจากผู้ให้บริการ จากนั้นผู้ให้บริการจึงจะส่งเนื้อหานั้น ๆ มาให้ผู้ใช้

**อ้างอิง**
 IPTV Ontario
หมวดหมู่:คำศัพท์โทรทัศน์
หมวดหมู่:โทรทัศน์
หมวดหมู่:โทรทัศน์ระบบดิจิทัล
หมวดหมู่:เทคโนโลยีโทรทัศน์
สถานีรถไฟคลองมะพลับ

สถานีรถไฟคลองมะพลับ เป็นสถานีรถไฟระดับสามในเส้นทางรถไฟสายรองสายสวรรคโลก โดยเป็นสถานีรถไฟสถานีแรกในเขตจังหวัดสุโขทัย ตั้งอยู่ที่ ตำบลศรีนคร อำเภอศรีนคร จังหวัดสุโขทัย เป็นหนึ่งในสองสถานีรถไฟที่ตั้งอยู่ในจังหวัดสุโขทัย และเป็นสถานีรถไฟประจำอำเภอศรีนคร

**ประวัติ**
สถานีรถไฟคลองมะพลับ ก่อสร้างในรัตนโกสินทร์ศกที่ 128 หรือ พ.ศ. 2453 ตามพระกระแสพระราชโองการของพระบาลสมเด็จพระจุลจอมเกล้าเจ้าอยู่หัว เดิมมีฐานะเป็นที่หยุดรถประจำตำบลคลองมะพลับมาก่อน และใช้ชื่อว่า ที่หยุดรถคลองมะปรับ แต่ต่อมาก็เปลี่ยนมาเป็น คลองมะพลับ และยกฐานะเป็น สถานีรถไฟคลองมะพลับมาจนถึงทุกวันนี้ โดยชื่อ คลองมะปรับ ยังพบเห็นได้ในตัวย่อของสถานีรถไฟคลองมะพลับ "มป" ซึ่งย่อมาจาก คลองมะปรับ

**ตารางเวลาเดินรถ**
ขบวนรถที่จอดสถานีรถไฟคลองมะพลับมีทั้งหมด 4 ขบวน ได้แก่- ขบวนรถด่วนพิเศษที่ 3/4 กรุงเทพ(หัวลำโพง)-สวรรคโลก-ศิลาอาสน์-กรุงเทพ(หัวลำโพง) ปัจจุบัน ขบวนนี้อยู่ในสถานะ "งดเดินรถ"- ขบวนรถท้องถิ่นที่ 405/406 ศิลาอาสน์-สวรรคโลก-ศิลาอาสน์ เริ่มให้บริการตั้งแต่วันที่ 15 กรกฎาคม 2566

**อ้างอิง**
หมวดหมู่:อำเภอศรีนคร
หมวดหมู่:โครงสร้างพื้นฐานด้านการขนส่งในจังหวัดสุโขทัย
หมวดหมู่:สิ่งก่อสร้างตั้งแต่ พ.ศ. 2453
สถานีรถไฟสวรรคโลก

สถานีรถไฟสวรรคโลก เป็นสถานีรถไฟชั้นสี่ในทางรถไฟสายเหนือ เป็นสถานีปลายทางของเส้นทางรถไฟรองสายสวรรคโลก โดยแยกออกจากเส้นทางรถไฟสายเหนือหลัก (กรุงเทพ–เชียงใหม่) ที่สถานีรถไฟชุมทางบ้านดารา จังหวัดอุตรดิตถ์
ตั้งอยู่ที่ ตำบลเมืองสวรรคโลก อำเภอสวรรคโลก จังหวัดสุโขทัย เป็นหนึ่งในสองสถานีรถไฟที่ตั้งอยู่ในจังหวัดสุโขทัย โดยเป็นสถานีรถไฟประจำอำเภอสวรรคโลก และเป็นสถานีรถไฟที่ใกล้กับอำเภอเมืองสุโขทัยมากที่สุด มีระยะห่างจากสถานีรถไฟกรุงเทพ 487.14 กม.

**ประวัติ**
สถานีรถไฟสวรรคโลกเป็นส่วนหนึ่งของทางรถไฟแห่งประเทศ ก่อสร้างในรัตนโกสินทร์ศกที่ 128 หรือ พ.ศ. 2452 ตามพระกระแสพระราชโองการของพระบาลสมเด็จพระจุลจอมเกล้าเจ้าอยู่หัว ที่ต้องให้เขตที่อยู่ห่างไกลสามารถติดต่อกับพระนคร (กรุงเทพมหานคร ณ ขณะนั้น) ได้ง่าย เป็นการดีต่อการปกครองและการค้าขายของประชาชน สมัยนั้นเมืองอุตรดิตถ์และเมืองสวรรคโลกถือว่าเป็นตลาดสินค้าที่สำคัญของภาคเหนือตอนล่าง จึงได้มีการสร้างทางรถไฟแยกมาจากสายเหนือที่สถานีรถไฟชุมทางบ้านดารา จังหวัดอุตรดิตถ์ มาสุดปลายทางที่สถานีรถไฟสวรรคโลก อำเภอสวรรคโลก มีระยะทางทั้งหมด 29 กิโลเมตร ได้เปิดเดินรถครั้งแรกเมื่อวันที่ 15 สิงหาคม พ.ศ. 2452 
โดยวันที่ 6–7 ธันวาคม พ.ศ. 2452 สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จพระราชดำเนินแทนพระองค์เพื่อเปิดทางรถไฟ สถานีรถไฟสวรรคโลกและสถานีรถไฟอุตรดิตถ์ตามลำดับ หลังจากนั้นพระองค์เสด็จประพาสหัวเมืองรายทางรถไฟแถบเขาพลึง และเมืองสวรรคโลก แล้วจึงเสด็จกลับพระนครในวันที่ 17 ธันวาคม พ.ศ. 2452

**ตารางเวลาเดินรถ**
ขบวนรถที่จอดสถานีรถไฟสวรรคโลกมีทั้งหมด 4 ขบวน ได้แก่ - ขบวนรถด่วนพิเศษที่ 3/4 กรุงเทพ(หัวลำโพง)-สวรรคโลก-ศิลาอาสน์-กรุงเทพ(หัวลำโพง) ปัจจุบัน ขบวนนี้อยู่ในสถานะ "งดเดินรถ"- ขบวนรถท้องถิ่นที่ 405/406 ศิลาอาสน์-สวรรคโลก-ศิลาอาสน์ ปัจจุบันงดเดินรถชั่วคราวตั้งแต่วันที่ 24 สิงหาคม พ.ศ. 2567 อันเกิดจากระดับน้ำแม่น้ำยมที่สูงขึ้น

**สถานที่ใกล้เคียง**
 อุทยานประวัติศาสตร์สุโขทัย 46 กิโลเมตร- อุทยานประวัติศาสตร์ศรีสัชนาลัย 16 กิโลเมตร

**อ้างอิง**
หมวดหมู่:สิ่งก่อสร้างในอำเภอสวรรคโลก
หมวดหมู่:โครงสร้างพื้นฐานด้านการขนส่งในจังหวัดสุโขทัย
หมวดหมู่:สิ่งก่อสร้างตั้งแต่ พ.ศ. 2453
แม่แบบ:กล่องข้อมูล นักฟุตบอล/doc

== ข้อบ่งใช้**
แม่แบบนี้เป็นกล่องข้อมูลด้านขวา สำหรับบทความนักฟุตบอลทั้งชาวไทยและชาวต่างประเทศ

**วิธีใช้**
คัดลอกโค้ดนี้ไปใส่ในบทความ พร้อมทั้งใส่ข้อมูลลงไปตามหัวข้อที่กำหนด- สำหรับพารามิเตอร์ "เมืองที่เกิด" และ "ประเทศที่เกิด" สามารถเปลี่ยนไปใช้ "จังหวัดที่เกิด" เพียงอันเดียวก็ได้ ซึ่งจะปรากฏคำว่า ประเทศไทย โดยอัตโนมัติ (ไม่มีในพารามิเตอร์ภาษาอังกฤษ)- สำหรับพารามิเตอร์ "เมืองที่เสียชีวิต" กับ "ประเทศที่เสียชีวิต" สามารถเปลี่ยนไปใช้ "จังหวัดที่เสียชีวิต" เพียงอันเดียว ซึ่งจะปรากฏคำว่า ประเทศไทย โดยอัตโนมัติ (ไม่มีในพารามิเตอร์ภาษาอังกฤษ)- สำหรับพารามิเตอร์ "ลงเล่น(ประตู)" และ "ลงเล่นทีมชาติ(ประตู)" ให้ใส่จำนวนครั้งที่ลงเล่น ตามด้วยวงเล็บจำนวนครั้งที่ลงเล่นและได้ทำประตู
en:Template:Infobox Football biography
ru:Шаблон:Футболист
ไหม (แมลง)

ไหม เป็นผีเสื้อกลางคืนชนิด Bombyx mori อยู่ในวงศ์ Bombycidae ตัวอ่อนเรียกว่า ตัวไหม หรือ หนอนไหม มีความสำคัญทางเศรษฐกิจในการปลูกหม่อนเลี้ยงไหม เนื่องจากมันสามารถให้เส้นใยเป็นเส้นไหม ผีเสื้อไหมไม่ปรากฏในป่าตามธรรมชาติ การสืบพันธุ์และดำรงชีวิตขึ้นอยู่กับการดูแลของมนุษย์เท่านั้น อาหารที่มันชอบก็คือใบหม่อนขาว (Morus alba) แต่อาจกินใบของพืชชนิดอื่นได้ด้วย เช่น Osage Orange หรือ Tree of Heaven เดิมเป็นสัตว์พื้นเมืองของประเทศจีน

**หนอนไหมช่วงวัยต่าง ๆ**

**แหล่งข้อมูลอื่น**
หมวดหมู่:สัตว์เชื่อง
หมวดหมู่:แมลง
หมวดหมู่:แมลงที่รับประทานได้
หมวดหมู่:ไหม
ปลาฉลามปากเป็ดจีน

ปลาฉลามปากเป็ดจีน (จีนตัวย่อ: 白鲟; จีนตัวเต็ม: 白鱘; พินอิน: báixún) เป็นปลาน้ำจืดชนิดหนึ่ง มีชื่อวิทยาศาสตร์ว่า Psephurus gladius อยู่ในวงศ์ปลาฉลามปากเป็ด (Polyodontidae) ในอันดับปลาสเตอร์เจียน (Acipenseriformes) ซึ่งมีอยู่ด้วยกันเพียง 2 ชนิด (อีกชนิดหนึ่งคือ ปลาฉลามปากเป็ด (Polyodon spathula) พบในทวีปอเมริกาเหนือบริเวณลุ่มแม่น้ำมิสซิสซิปปี) 
ปลาฉลามปากเป็ดจีนเป็นปลาที่พบเฉพาะแม่น้ำ, ทะเลสาบ และสาขาของแม่น้ำแยงซี และตัวโตเต็มวัยมักจะอพยพลงสู่ทะเล และบ่อยครั้งที่จะถูกพบในทะเลเหลือง ซึ่งอยู่ทางตะวันออกของประเทศจีน หากจะกล่าวว่ามีการพบเห็นบางตัวได้โดยบังเอิญโดยการเดินทางเนื่องจากกระแสน้ำในฤดูใบไม้ผลิ ปลาชนิดนี้เป็นปลาที่อยู่ตัวเดียว แต่ในช่วงฤดูผสมพันธุ์ กลับพบเห็นตัวเต็มวัยขนาดต่าง ๆ มารวมตัวกันในแหล่งน้ำตื้น
ปลาฉลามปากเป็ดจีนเป็นปลากินปลา ซึ่งต่างจากอีกชนิดที่พบในทวีปอเมริกาเหนือที่กินแพลงก์ตอนเป็นอาหารหลัก การหาอาหารจะอยู่ในระดับความลึกจากกลางน้ำลงไป ขากรรไกรของปลาชนิดนี้สามารถยื่นออกมาได้ในขณะที่ขากรรไกรปลาฉลามปากเป็ดอเมริกาเหนือไม่สามารถยื่นยาวออกไปคว้าเหยื่อได้
ปลาฉลามปากเป็ดจีนสามารถโตเต็มที่ได้ถึง 7 เมตร ซึ่งใหญ่กว่าปลาฉลามปากเป็ดอเมริกาเหนือมาก น้ำหนักถึง 300 กิโลกรัม
ฤดูผสมพันธุ์ของปลาฉลามปากเป็ดจีนจะเกิดขึ้นประมาณกลางเดือนมีนาคมไปจนถึงต้นเดือนเมษายน ปลาที่มีน้ำหนักตั้งแต่ 25 กิโลกรัมขึ้นไป มารวมตัวกันบริเวณพื้นที่กลางแม่น้ำที่มีท้องน้ำเป็นดินโคลนหรือทราย ที่มีความเร็วของกระแสน้ำ 0.72–0.94 m/s ปริมาณอ็อกซิเจนที่ละลายอยู่ในน้ำ 8–10 มิลลิกรัม/l ค่า pH 8.2 อุณหภูมิประมาณ 18.3–20.0 องศาเซลเซียส ช่วงที่ตัวผู้ปล่อยน้ำเชื้อน้ำบริเวณนั้นจะขุ่นราวกับสีน้ำนม ในขณะที่ตัวเมียสามารถผลิตไข่ได้ถึง 100,000 ฟอง มีเส้นผ่าศูนย์กลางราว 2.7 มิลลิเมตร มีสีเทาอมน้ำตาล
ในเดือนกรกฎาคม 2022 องค์การระหว่างประเทศเพื่อการอนุรักษ์ธรรมชาติได้จัดให้ปลาฉลามปากเป็ดจีนเป็นสัตว์สูญพันธุ์อย่างเป็นทางการ ปลาปากเป็ดจีนถูกพบเห็นในขณะที่มีชีวิตครั้งสุดท้ายเมื่อปี 2003 สาเหตุหลักของการสูญพันธุ์คือการสร้างเขื่อนเก่อโจวป้าและเขื่อนสามผา รวมถึงการทำประมงที่มากเกินไปด้วย

**ดูเพิ่ม**
 ปลาฉลามปากเป็ด

**อ้างอิง**
  ข้อมูลจาก fishbasefix-attempted=yes 

**แหล่งข้อมูลอื่น**
  เว็บไซต์อย่างเป็นทางการของโครงการอนุรักษ์ปลาฉลามปากเป็ดจีน date=2007-07-03 
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:วงศ์ปลาฉลามปากเป็ด
หมวดหมู่:ปลาที่พบในประเทศจีน
หมวดหมู่:ปลาชนิดเดียว
ศูนย์ศิลปวัฒนธรรมมอญ บางกระดี่

ศูนย์ศิลปวัฒนธรรมมอญ บางกระดี่ ตั้งอยู่ในหมู่ 9 ถนนพระราม 2 แขวงแสมดำ เขตบางขุนเทียน กรุงเทพมหานคร เกิดจากความร่วมมือของชุมชนชาวมอญ จัดตั้งขึ้นเพื่อให้เป็นพิพิธภัณฑ์พื้นบ้าน ศูนย์รวมการอนุรักษ์จัดแสดง เครื่องมือ เครื่องใช้ เครื่องดนตรี เครื่องประดับโบราณ พระคัมภีร์อักษรมอญ พระพุทธรูป และภาพถ่าย ตลอดจนศิลปวัฒนธรรม และขนบธรรมเนียมประเพณีอันเก่าแก่ของชาวไทยเชื้อสายมอญเอาไว้ สถานที่ตั้งอยู่ในพื้นที่ของผู้ใหญ่บ้าน มีลักษณะเป็นเรือนไม้ ใต้ถุนโล่ง มีเนื้อที่ประมาณ 100 ตารางเมตร โดยนายสมชาย มอญดะ เป็นผู้รวบรวมสิ่งของจากชาวบ้าน วัด และคลอง หรือสิ่งของจากบรรพบุรุษของชาวมอญ บางกระดี่เป็นหมู่บ้านของชาวมอญ ซึ่งได้อพยพหนีภัยพม่าเข้ามาตั้งถิ่นฐานบ้านเรือนในสมัยกรุงรัตนโกสินทร์ โดยมี วัดบางกระดี่ เป็นศูนย์กลาง

**อ้างอิง**
หมวดหมู่:สิ่งก่อสร้างในเขตบางขุนเทียน
หมวดหมู่:พิพิธภัณฑ์ในกรุงเทพมหานคร
หมวดหมู่:อันดับปลาสเตอร์เจียน

หมวดหมู่:ปลาแบ่งตามตระกูล
หมวดหมู่:ซากดึกดำบรรพ์มีชีวิต
หมวดหมู่:สัตว์ที่พบในทวีปอเมริกาเหนือ
สถานีรถไฟพิษณุโลก

สถานีรถไฟพิษณุโลก เป็นสถานีรถไฟชั้น 1 และเป็นสถานีสุดท้ายในเส้นทางสายเหนือที่ใช้ประแจกลไฟฟ้าชนิดตู้ควบคุมพร้อมเครื่องทางสะดวก (รีเลย์)
ปัจจุบันมีหัววรถจักรไอน้ำรุ่น E Class หมายเลข 181 ที่สร้างขึ้นตามแบบจำลองพระราชทานจากสมเด็จพระราชินีวิกตอเรีย แห่งสหราชอาณาจักร ตั้งแสดงอยู่บริเวณด้านหน้าสถานีรถไฟพิษณุโลก ซึ่งถือเป็นเป็นสัญลักษณ์ที่สำคัญของสถานีรถไฟพิษณุโลก มีระยะทางห่างจากสถานีรถไฟกรุงเทพฯ ประมาณ 389 กิโลเมตร

**ตารางเวลาการเดินรถ**

**เที่ยวขึ้น**

**เที่ยวล่อง**

**อ้างอิง**
หมวดหมู่:โครงสร้างพื้นฐานด้านการขนส่งในจังหวัดพิษณุโลก
หมวดหมู่:สิ่งก่อสร้างในอำเภอเมืองพิษณุโลก
รอน ฮาวเวิร์ด

โรนัลด์ วิลเลียม "รอน" ฮาวเวิร์ด (Ronald William "Ron" Howard) เป็นผู้กำกับภาพยนตร์ ผู้อำนวยการสร้าง และนักแสดงชาวอเมริกัน ฮาวเวิร์ดเป็นที่โดดเด่นในยุคทศวรรษ 1960 โดยแสดง The Andy Griffith Show (เครดิตว่า รอนนี ฮาวเวิร์ด) และต่อมาในทศวรรษ 1970 รับบทเป็นริชชี คันนิงแฮม ใน Happy Days (เขารับบทระหว่างปี 1971-1980) หลังจากที่เขาหยุดการแสดงไป ก็มีผลงานกำกับภาพยนตร์หลายเรื่องอย่าง Apollo 13, A Beautiful Mind, Frost/Nixon, The Da Vinci Code,  และภาคต่อ Angels & Demons

**ผลงาน**

**ภาพยนตร์**

**บทบาทการแสดง**

**ผลตอบรับ**
รวบรวมผลตอบรับทั้งคำวิจารณ์และรายได้ จากการกำกับภาพยนตร์ทั้งหมด 26 เรื่องของ รอน ฮาวเวิร์ด
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
N/A ไม่ปรากฏ, หาข้อมูลไม่ได้ 
$ ดอลลาร์สหรัฐ

**รางวัล**
จำนวนรางวัลที่เข้าชิงและได้รับจากภาพยนตร์ของ รอน ฮาวเวิร์ด

**อ้างอิง**
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงอเมริกัน
หมวดหมู่:บุคคลจากรัฐโอคลาโฮมา
หมวดหมู่:ผู้ที่ได้รับรางวัลเอมมี
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
คทางูไขว้

คทางูไขว้
คทางูไขว้ (caduceus, kaːˈduː.kews คะดูเซียส; κηρύκειον "ไม้เท้าผู้แจ้งข่าว") คือคทาสั้นที่มีงูสองตัวพันกันเป็นเกลียวขึ้นมา บางครั้งก็จะมีปีกอยู่ข้างบนด้วย ผู้ใช้คทางูไขว้คนแรกคือเทพีไอริสผู้เป็นผู้สื่อสารของเทพเฮรา ต่อมาคทานี้เรียกว่า “คทาเฮอร์มีส” (wand of Hermes) ผู้ที่เป็นผู้ถือคทาต่อมาในตำนานเทพหลังจากนั้นเป็นเวลานาน
ในปลายสมัยกรีกโรมันโบราณ (classical antiquity) คทางูไขว้ใช้เป็นสัญลักษณ์ของสัญลักษณ์ของโหราศาสตร์แทนดาวพุธ และเป็นวัตถุสัญลักษณ์แทนพระเจ้าเฮอร์มีสของกรีก (หรือเมอร์คิวรีของโรมัน)
บางครั้งคทางูไขว้ก็ใช้เป็นสัญลักษณ์ทางการแพทย์ เช่น ในประเทศไทยหรือในทวีปอเมริกาเหนือ บางครั้งสัญลักษณ์นี้ใช้สับสนกับสัญลักษณ์การแพทย์สมัยโบราณซึ่งเป็นคทางูเดี่ยว (rod of Asclepius) เท่านั้นที่มีงูเพียงตัวเดียวและไม่มีปีก

**อ้างอิง**

**ดูเพิ่ม**
 สัญลักษณ์
หมวดหมู่:สัญลักษณ์
หมวดหมู่:งูในศาสนา
สัญลักษณ์ดอกลิลลี

ตราเฟลอร์เดอลีส์ หรือตราดอกลิลลี
สัญลักษณ์ดอกลิลลี หรือ เฟลอร์เดอลี (Fleur-de-lis; ˌfləː(r)dəˈliː) เป็นสัญลักษณ์ที่แปลงมาจากดอกลิลลีหรือดอกไอริสที่ใช้ในการตกแต่งและการเป็นสัญลักษณ์ หรืออาจจะเป็นได้ทั้งสัญลักษณ์ทางการเมือง, ทางการสืบเชื้อสาย, ทางศิลปะ, ทางการเป็นตรา และการเป็นสัญลักษณ์ในขณะเดียวกัน โดยเฉพาะในการใช้เป็นตราประจำตระกูล 
ขณะที่สัญลักษณ์ดอกลิลลีเป็นที่ใช้กันโดยทั่วไปในยุโรปในตราอาร์มและธงมาเป็นเวลาหลายร้อยปี แต่สัญลักษณ์ดอกลิลลีมักจะเป็นสัญลักษณ์ที่มีความสัมพันธ์ใกล้ชิดกับพระมหากษัตริย์ฝรั่งเศสในทางประวัติศาสตร์ นอกจากนั้นการใช้สัญลักษณ์นี้ก็ยังปรากฏในตราของพระมหากษัตริย์สเปน และในตราของแกรนด์ดยุคแห่งลักเซ็มเบิร์ก และของสมาชิกในราชวงศ์บูร์บอง 
สัญลักษณ์ดอกลิลลีเป็นตราที่ใช้กันตลอดมาของสัญลักษณ์ของความเป็นฝรั่งเศสและปรากฏบนแสตมป์ แต่ก็ไม่ได้รับให้ใช้เป็นสัญลักษณ์โดยสาธารณรัฐฝรั่งเศส ในทวีปอเมริกาเหนือสัญลักษณ์ดอกลิลลีมักจะใช้กับบริเวณที่เดิมเป็นที่ตั้งถิ่นฐานโดยชาวฝรั่งเศสเช่นในรัฐควิเบกในแคนาดา และรัฐลุยเซียนาในสหรัฐอเมริกา และในจังหวัดที่พูดภาษาฝรั่งเศสในแคนาดา
สัญลักษณ์ดอกลิลลีใช้เป็นสัญลักษณ์ของเมืองฟลอเรนซ์และในชลีเร็นในสวิตเซอร์แลนด์ ในสหราชอาณาจักรสัญลักษณ์ดอกลิลลีปรากฏในตราอาร์มอย่างเป็นทางการของนอร์รอยและอัลสเตอร์เป็นเวลาหลายร้อยปี

**อ้างอิง**

**ดูเพิ่ม**
 สัญลักษณ์ 

**แหล่งข้อมูลอื่น**
หมวดหมู่:สัญลักษณ์
พระเจ้าซุกจงแห่งโครยอ

พระเจ้าซุกจงแห่งโครยอ (MR=Sukchong ค.ศ. 1045 - ค.ศ. 1105) จักรพรรดิองค์ที่ 15 แห่งราชวงศ์โครยอ (ค.ศ. 1095 - ค.ศ. 1105) เป็นพระโอรสของพระเจ้ามุนจง กับพระมเหสีอินเย ตระกูลลี ได้รับบรรดาศักดิ์เป็น ท่านชายคเยริม (계림공, 鷄林公) ซึ่งเป็นองค์ชายที่ห่างไกลจากราชบัลลังก์เพราะมีพระเชษฐาอยู่แล้วสองพระองค์ คือ องค์ชายรัชทายาทวังฮุน และท่านชายคุกวอน (국원후, 國原侯) ในค.ศ. 1083 พระเจ้ามุนจงสวรรคต องค์ชายรัชทายาทได้ขึ้นครองราชย์เป็นพระเจ้าซุนจง แต่เพียงปีเดียวพระเจ้าซุนจงก็สวรรคต องค์ชายคุกวอนสืบทอดบัลลังก์เป็นพระเจ้าซอนจง จนในค.ศ. 1094 พระเจ้าซอนจงสวรรคต พระราชโอรสของพระเจ้าซอนจงขึ้นครองราชย์เป็นพระเจ้าฮอนจง แต่พระเจ้าฮอนจงต้องทรงเผชิญกับกบฏของลีจาอี ทรงเบื่อหน่ายราชกิจและยกราชบัลลังก์ให้องค์ชายคเยริมพระราชปิตุลาขึ้นครองแทนในค.ศ. 1095 โปรดให้มีการผลิตเหรียญเงินที่ทำจากทองเหลืองขึ้นมาใช้ในปี ค.ศ. 1102 (พ.ศ. 1645) และทรงริเริ่มสร้างเมืองหลวงแห่งที่สองขึ้นมาทางตอนใต้ ( โซลในปัจจุบัน ) ในสมัยของพระองค์ถูกรุกรานจากเผ่าเจอเซ็น (Jurchen) ที่อยู่ทางตอนเหนือและสามารถขับไล่ออกไปได้สำเร็จ
ชาวนูร์เชน (Jurchen เกาหลีเรียก มากาล) บุกปล้นสะดมภาคเหนือของอาณาจักรโครยอในค.ศ. 1104 พระเจ้าซุกจงจึงทรงตั้งพยอลมูบัน (별무반, 別武班) เป็นกองทัพขนาด 170,000 คน นำโดยนายพลยุนควาน (윤관, 尹瓘) ซึ่งในการนี้ไม่เพียงแต่จะทรงระดมเหล่าผู้นำทหารมาร่วมด้วยแล้ว ยังทรงเกณฑ์ขุนนางฝ่ายพลเรือนรวมทั้งชาวบ้านและพระภิกษุสงฆ์มาร่วมทัพพยอลมูบันด้วย แต่ยังไม่ทันจะทรงทำอะไร พระเจ้าซุกจงก็ด่วนสวรรคตไปเสียก่อนขณะที่กำลังเสด็จไปเมืองเปียงยาง ในค.ศ. 1105 พระราชโอรสขึ้นครองราชย์ต่อเป็นพระเจ้าเยจง

**พระราชวงศ์**
พระราชบิดา พระเจ้ามุนจง (문종)
*พระราชมารดา สมเด็จพระราชินีอินเย ตระกูล ลี (인예왕후 이씨,仁睿王后) ธิดาของ ลีจายอน
พระมเหสี
*สมเด็จพระราชินีมยองอึย ตระกูลยู (명의왕후 유씨, 明懿王后)
พระราชโอรส
*องค์ชายเยจง (예종, 睿宗) พระราชโอรสของสมเด็จพระราชินีมยองอึย ตระกูลยู 
*องค์ชายซังทังฮู (상당후, 上黨侯) พระราชโอรสของสมเด็จพระราชินีมยองอึย ตระกูลยู
*องค์ชายวอนมยอง (원명국사, 圓明國師) พระราชโอรสของสมเด็จพระราชินีมยองอึย ตระกูลยู
*องค์ชายแทบัง (대방공, 帶方公) พระราชโอรสของสมเด็จพระราชินีมยองอึย ตระกูลยู
*องค์ชายแทวอน (대원공, 大原公) พระราชโอรสของสมเด็จพระราชินีมยองอึย ตระกูลยู
*องค์ชายเจอัน (제안공, 齊安公) พระราชโอรสของสมเด็จพระราชินีมยองอึย ตระกูลยู
*องค์ชายทงอึยฮู (통의후, 通義侯) พระราชโอรสของสมเด็จพระราชินีมยองอึย ตระกูลยู
พระราชธิดา
*องค์หญิงแทนยอง (대녕궁주, 大寧宮主) พระราชธิดาของสมเด็จพระราชินีมยองอึย ตระกูลยู
*องค์หญิงฮึงซู (흥수궁주, 興壽宮主) พระราชธิดาของสมเด็จพระราชินีมยองอึย ตระกูลยู
*องค์หญิงอันซู (안수궁주, 安壽宮主) พระราชธิดาของสมเด็จพระราชินีมยองอึย ตระกูลยู
*องค์หญิงบกนยอง (복녕궁주, 福寧宮主) พระราชธิดาของสมเด็จพระราชินีมยองอึย ตระกูลยู

**อ้างอิง**
หมวดหมู่:ราชวงศ์โครยอ
ซุกจง
การปกครองส่วนท้องถิ่น

การปกครองส่วนท้องถิ่น คือหน่วยงานปกครองที่อยู่ใกล้ชิดกับประชาชนมากที่สุดรูปแบบหนึ่ง โดยปกติการปกครองส่วนท้องถิ่นจะเปิดโอกาสให้ประชาชนในเขตท้องถิ่นนั้น ๆ เลือกตั้งผู้แทนของตนเข้าไปทำหน้าที่เป็นผู้บริหารท้องถิ่น หรือเป็นสมาชิกสภาท้องถิ่นเพื่อเลือกผู้บริหารท้องถิ่นอีกทีหนึ่ง (เรียกว่าการเลือกตั้งโดยตรงหรือโดยอ้อมตามลำดับ) องค์กรปกครองส่วนท้องถิ่นจะมีอำนาจอิสระ (autonomy) ในการบริหารจากรัฐได้ในระดับหนึ่งตามขอบเขตที่กฎหมายกำหนด
การเลือกตั้งผู้บริหารท้องถิ่นโดยตรง คือการเปิดโอกาสให้ประชาชนในท้องถิ่นนั้น ๆ สามารถเลือกตั้งผู้บริหารองค์กรปกครองส่วนท้องถิ่นในเขตท้องถิ่นของตนได้โดยตรง ส่วนการเลือกตั้งผู้บริหารท้องถิ่นโดยอ้อม สภาท้องถิ่นจะทำหน้าที่เลือกผู้บริหารท้องถิ่นแทนประชาชนในท้องถิ่น กล่าวคือ ประชาชนในท้องถิ่นจะทำหน้าที่เพียงแค่เลือกสมาชิกสภาท้องถิ่นเท่านั้น แล้วสมาชิกสภาท้องถิ่นจะทำหน้าที่ในการเลือกตั้งผู้บริหารท้องถิ่นอีกชั้นหนึ่ง

**สาระสำคัญของการปกครองส่วนท้องถิ่น**
 เป็นหน่วยการปกครองขนาดเล็ก ซึ่งมีกฎหมายรับรองฐานะ- มีอิสระในการบริหารจัดการจากรัฐในขอบเขตที่กฎหมายกำหนด- มีอำนาจในการจัดเก็บภาษีท้องถิ่นด้วยตัวเอง- มีฐานะเป็นนิติบุคคล- มีอาณาเขตที่แน่นอนชัดเจน- มีสภาท้องถิ่น และ/หรือ ผู้บริหารท้องถิ่น มาจากการเลือกตั้งของประชาชนในเขตพื้นที่

**ดูเพิ่ม**
 การปกครองส่วนท้องถิ่น (ประเทศไทย)
การปกครองส่วนท้องถิ่น
สถานีรถไฟตะพานหิน

สถานีรถไฟตะพานหิน เป็นสถานีรถไฟระดับ 1 อยู่ห่างจากสถานีรถไฟกรุงเทพเป็นระยะทาง 319 กิโลเมตร ตั้งอยู่เขตเทศบาลเมืองตะพานหิน ตำบลในเมือง อำเภอตะพานหิน จังหวัดพิจิตร โดยจากสถานีรถไฟแห่งนี้ สามารถเดินทางต่อไปยัง อำเภอทับคล้อ อำเภอโพทะเล อำเภอโพธิ์ประทับช้าง จังหวัดพิจิตร และอำเภอชนแดน อำเภอหนองไผ่ จังหวัดเพชรบูรณ์ได้
ในอดีต เทศบาลเมืองตะพานหิน เป็นเมืองใหญ่ที่สุดในจังหวัดพิจิตร เคยมีรถจอดทุกขบวน แต่ในปัจจุบันมีเพียงรถด่วนพิเศษอุตราวิถี (ขบวน 9/10) และรถด่วนพิเศษขบวน 13/14 ที่ไม่หยุดรับส่งผู้โดยสารที่สถานีนี้ เนื่องจากอำเภอเมืองพิจิตรมีความเจริญขึ้นมาแทนอำเภอตะพานหิน

**ตารางเวลาการเดินรถ**

**เที่ยวล่อง**

**เที่ยวขึ้น**

**อ้างอิง**

**แหล่งข้อมูลอื่น**
หมวดหมู่:โครงสร้างพื้นฐานด้านการขนส่งในจังหวัดพิจิตร
หมวดหมู่:อำเภอตะพานหิน
ปั๊มอัพเดอะโวลุ่ม

"ปั๊มอัพเดอะโวลุ่ม" (Pump Up the Volume) เป็นซิงเกิลฮิต ของ M|A|R|R|S แต่งเพลงโดย สตีฟ ยัง และ มาร์ติน ยัง แห่งวง คัลเล่อร์บอกซ์ ออกจำหน่าย ในปี 1987 โดยนำแซมเปิลเสียงร้อง ปั๊มอัพเดอะโวลุ่ม ของเพลง I Know You Got Soul ของ Eric B. & Rakim และ แซมเปิลเสียง อื่น ๆ 

**แซมเปิลเพลงที่ใช้**
 The Bar-Kays "Holy Ghost" from Holy Ghost, 1978 (12")- Criminal Element Orchestra "Put the Needle to the Record" from Put The Needle to the Record, 1987 (12")- Eric B. & Rakim "I Know You Got Soul (Acappella)" from I Know You Got Soul, 1987 (12")- George Kranz "Din Daa Daa (Trommeltanz)" from Din Daa Daa, 1983 (12")—US 12" remix- Graham Central Station "The Jam" from Ain't No 'Bout-a-Doubt It, 1975 (LP)- Ofra Haza "Im Nin'Alu" from the Coldcut remix of Eric B. & Rakim's "Paid in Full," 1987- Fred Wesley & The JB's "More Peas" from Doing It to Death, 1973 (LP)- Jimmy Castor Bunch "It's Just Begun" from It's Just Begun, 1972 (LP)- Kool & the Gang "Jungle Jazz" from Spirit of the Boogie, 1975 (LP)- The Last Poets "Mean Machine (Chant)" from This Is Madness, 1971 (LP)—UK remixes - Pressure Drop "Rock the House (You'll Never Be)" from Rock the House (You'll Never Be), 1983 (12")- Public Enemy "You're Gonna Get Yours (My 98 Oldsmobile)" from Yo! Bum Rush the Show, 1987 (LP)- Run-D.M.C. "Here We Go (Live at Funhouse)" from Here We Go, 1983 (12")- Introduction to The Soul Children's "I Don't Know What This World Is Coming To" from Wattstax: The Living Word, 1972 (LP)- Stock, Aitken & Waterman "Roadblock (7" Version)" from Roadblock, 1986 (12")—UK versions- Tom Browne "Funkin' for Jamaica (N.Y.)" from Love Approach, 1980 (LP)- Trouble Funk "Pump Me Up" from Drop the Bomb, 1982 (LP)- Lovebug Starski & The Harlem World Crew "Positive Life" from Positive Life, 1981 (12")—UK remixes

**แหล่งข้อมูลอื่น**
 ข้อมูลซิงเกิล ปั๊มอัพเดอะโวลุ่ม ที่ Discogs
หมวดหมู่:ซิงเกิลในปี พ.ศ. 2530
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
ที-เพน

ที-เพน (T-Pain) เกิดเมื่อวันที่ 30 กันยายน ค.ศ. 1985 ในแทลลาแฮสซี รัฐฟลอริดา เป็นนักร้องชาวอเมริกัน นักแต่งเพลง โปรดิวเซอร์เพลง ในแนวฮิปฮอป อาร์แอนด์บี เขาเป็นที่รู้จักทั่วไปในการใช้เสียงแบบเอาโด้ทูน เข้ามาด้วย เขาเริ่มอาชีพในการเป็นแร็ปเปอร์ให้กับวง แนปปีเฮดซ์ จนในปี 2005 เขามีผลงานอัลบั้มเดี่ยวชุดแรกชื่อ Rappa Ternt Sanga มีเพลงฮิตอย่าง "I'm Sprung" และ "I'm N Luv" หลังจากออกอัลบั้มนี้เขาได้โปรดิวซ์เพลงฮิตให้ตัวเองและศิลปินอื่นอีกหลายเพลง ที-เพนมีท็อปเท็นบนชาร์ต บิลบอร์ดฮ็อต 100 อยู่ 10 ซิงเกิล ต่อมาในปี 2008 เขายังได้รับรางวัลแกรมมี่ร่วมกับคอนยี เวสต์ กับซิงเกิล "Good Life"

**ผลงาน**
 Rappa Ternt Sanga (2005)- Epiphany (2007)- Thr33 Ringz (2008)- Revolver (2011)- Oblivion (2017)

**อ้างอิง**

**แหล่งข้อมูลอื่น**
  T-Pain Official Website date=2009-03-02 -  T-Pain's Record Label Site
หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากแทลลาแฮสซี
ออลเทอร์นาทิฟเมทัล

ออลเทอร์นาทิฟเมทัล (alternative metal) หรือ ออลต์เมทัล (alt-metal)  เป็นแนวเพลงร็อก ที่รวมออลเทอร์นาทิฟร็อกและเมทัลเข้าด้วยกัน วงออลเทอร์นาทิฟเมทัลส่วนใหญ่ มักมีลักษณะในการใช้เสียงกีตาร์ในคีย์ต่ำอย่างหนัก ท่อนริฟฟ์ปานกลาง เสียงร้องมักจะใช้ทั้งแบบปกติและตะโกน และบางครั้งนำเสียงแปลก ๆ จากดนตรีเมทัลอื่นด้วย คำว่า "ออลเทอร์นาทิฟเมทัล" มีการใช้ตั้งแต่ทศวรรษที่ 1980 ได้รับความนิยมอย่างแพร่หลายในทศวรรษ 1990
แนวเพลงที่เกี่ยวข้องกับออลเทอร์นาทิฟเมทัล ได้แก่  แร็ปเมทัล และ ฟังก์เมทัล เป็นแนวเพลงย่อยที่สำคัญ นูเมทัลได้ต่อยอดจากดนตรีออลเทอร์นาทิฟเมทัลที่รวมทั้งการร้องหลายไตล์ และ การใช้กีตาร์ริฟฟ์เสียงต่ำ ที่รวมจากแนวเพลงอื่นเช่น ฮิปฮอป ฟังก์ แทรชเมทัล ฮาร์ดคอร์พังก์ และ อินดัสเทรียลเมทัล

**อ้างอิง**
หมวดหมู่:แนวเพลงย่อยเฮฟวีเมทัล
หมวดหมู่:ออลเทอร์นาทิฟเมทัล
หมวดหมู่:แนวเพลงออลเทอร์นาทิฟร็อก
หมวดหมู่:แหล่งมรดกโลกในประเทศซีเรีย

ซีเรีย
ซีเรีย
หมวดหมู่:ประเทศซีเรีย
หมวดหมู่:สถานที่ท่องเที่ยวในประเทศซีเรีย